**Ivan Puzič** (s. 15. helmikuuta 1996 Zagreb, Kroatia) on kroatialainen jääkiekkopuolustaja, joka edustaa Tšekin Extraliga-joukkue HC Vítkovicea.

Ura
---

### Seuraura

Puzič muutti kotimaastaan jääkiekon perässä Tšekkiin ja siirtyi HC Vítkovicen C-nuoriin vain 14-vuotiaana kaudeksi 2010–2011. Hän voitti Tšekin C-nuorten sarjan puolustajien tehotilaston lukemalla +65, kuten myös kaudella 2011–2012 lukemalla +67. Samalla kaudella Puzič voitti myös Tšekin B-nuorten sarjan mestaruuden.

Kaudella 2014–2015 Puzič debytoi Vítkovicen Extraliga-joukkueessa, jossa hän pelasi kauden aikana yhden Mestarien liigan ottelun 23. syyskuuta 2014 vieraissa saksalaista ERC Ingolstadtia vastaan. Myös kaudella 2015–2016 Puzič pelasi yhden CHL-ottelun, mutta ei debytoinut Extraligassa. Hän pelasi miesten pelejä kuitenkin suurimman osan kaudestaan lainalla Tšekin toiseksi korkeimmalla sarjatasolla 1. česká hokejová ligan HC Šumperkissa, jossa Puzič pelasi 24 runkosarja- ja viisi karsintasarjan ottelua tehopistein 1+1=2.

Kauden 2016–2017 Puzič pelasi suurimmaksi lainalla Tšekin kolmanneksi korkeimmalla sarjatasolla 2. česká hokejová ligan HC Porubassa. Hän eteni joukkueen kanssa aina finaaleihin saakka, mutta mestaruuden vei kuitenkin VHK Vsetín otteluvoitoin 3–0. Puzič teki Vítkovicessä lopulta Extraliga-debyyttinsä 14. lokakuuta 2016 vieraissa HC Olomoucia vastaan. Hän sai ottelussa jääaikaa 6.05 minuuttia. Puzičista tuli liigan kaikkien aikojen ensimmäinen kroatialaispelaaja. Hän pelasi kauden aikana viisi Extraliga- ja kuusi CHL-ottelua tehden yhden syöttöpisteen.

### Maajoukkueura

Puzič edusti Kroatiaa IB-divisioonan MM-kilpailuissa vuonna 2016 sekä Pyeonchangin olympiakisojen 2018 karsinnoissa, jolloin hän jakoi joukkueensa sisäisen tehotilaston voiton Mislav Blagusin ja Bruno Kegalj'n kanssa lukemalla +1. Puzič pelasi myös alle 20-vuotiaiden IIA-divisioonan MM-kilpailuissa vuonna 2016.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | HC Vítkovice | Tšekki U20 | 21 | 2 | 1 | 3 | 8 | 5 | 0 | 1 | 1 | 2 |
| 2014–2015 | HC Vítkovice | Tšekki U20 | 50 | 2 | 6 | 8 | 12 | 7 | 0 | 1 | 1 | 4 |
| 2015–2016 | HC Vítkovice | Tšekki U20 | 10 | 1 | 4 | 5 | 4 | 9 | 0 | 3 | 3 | 8 | JMMd2 A | 5 | 0 | 2 | 2 | 10 |
|  | HC Šumperk | Tšekki I | 24 | 1 | 1 | 2 | 6 | – | – | – | – | – | OQ | 3 | 0 | 1 | 1 | 0 |
|  |  |  |  |  |  |  |  |  |  |  |  |  | MMd1 B | 5 | 0 | 3 | 3 | 2 |
| 2016–2017 | HC Vítkovice | ČEL | 5 | 0 | 0 | 0 | 0 | – | – | – | – | – |
|  | HC Poruba | Tšekki II | 36 | 2 | 8 | 10 | 18 | 10 | 3 | 2 | 5 | 4 |
| 1 kausi | yhteensä | ČEL | 5 | 0 | 0 | 0 | 0 | – | – | – | – | – |

Lähteet
-------

* Ivan Puzič The Internet Hockey Databasessa (englanniksi)
* Ivan Puzič *Elite Prospects*. Everysport Media Group AB.  (englanniksi)

### Viitteet

1. 1 2  Pergl, Miroslav: Chtěl bych si zahrát extraligu, říká chorvatský obránce Draků Ivan Puzič *sumpersky.denik.cz*.  2.1.2016. Šumperk:  VLTAVA LABE MEDIA as. Viitattu 25.2.2016. (tšekiksi)
2. 1 2 3 4  Ivan Puzič *Elite Prospects*. Everysport Media Group AB.  (englanniksi)
3. ↑  Biskup, Kresimir: Znate li tko je prvi Hrvat u hokejaškoj Ligi prvaka?  24.9.2014. KHL.hr.  Arkistoitu 12.10.2014. Viitattu 25.2.2016. (kroatiaksi)
4. ↑  HC Olomouc – HC VÍTKOVICE RIDERA, 14.10.2016 *Hokej.cz*.  14.10.2016. BPA sport marketing a.s. & eSports.cz, s.r.o. Viitattu 25.2.2016. (tšekiksi)